Լեհաստանի Զամոսկ քաղաքում հոկտեմբերի 20-27-ը զուգահեռաբար կանցկացվեն Եվրոպայի մինչև 20 և մինչև 23 տարեկան ծանրորդների առաջնությունները: Հայաստանի հավաքականները համատեղ մարզվել են Ծաղկաձորում և Աբովյանում: 20 տարեկանների ավագ մարզիչ Մելիք Ղուկասյանը թիմում ընդգրկել է գյումրեցիներ Համլետ Մնացականյանին /56կգ/, Արա Աղամյանին, Ռաֆիկ Հարությունյանին /երկուսն էլ ` 77 կգ/ Սամվել Բաբակյանին /94կգ/, գերծանրքաշային Վարազդատ Լալայանին, քասախցի Արմեն Գրիգորյանին /69կգ/, սամաղարցի Կարեն Ավագյանին /94կգ/ և էջմիածինցի գերծանրքաշային Արսեն Մարտիրոսյանին: